CELEX: 62011CA0310
Language: fi
Date: 2012-12-19 00:00:00
Title: Asia C-310/11: Unionin tuomioistuimen tuomio (toinen jaosto) 19.12.2012 (First-tier Tribunalin (Tax Chamber) (Yhdistynyt kuningaskunta) esittämä ennakkoratkaisupyyntö) — Grattan plc v. Commissioners of Her Majesty’s Revenue & Customs (Verotus — Arvonlisävero — Toinen direktiivi 67/228/ETY — 8 artiklan a alakohta — Kuudes direktiivi 77/388/ETY — Tavaroiden luovutus — Veron peruste — Postimyyntiyhtiön agentilleen maksama provisio — Kolmansina osapuolina olevien asiakkaiden ostot — Verotettavan tapahtuman toteutumisen jälkeinen hinnanalennus — Välitön oikeusvaikutus)

16.2.2013   
            
            
               FI
            
            
               Euroopan unionin virallinen lehti
            
            
               C 46/6
            
         Unionin tuomioistuimen tuomio (toinen jaosto) 19.12.2012 (First-tier Tribunalin (Tax Chamber) (Yhdistynyt kuningaskunta) esittämä ennakkoratkaisupyyntö) — Grattan plc v. Commissioners of Her Majesty’s Revenue & Customs
   (Asia C-310/11) (1)
   
   (Verotus - Arvonlisävero - Toinen direktiivi 67/228/ETY - 8 artiklan a alakohta - Kuudes direktiivi 77/388/ETY - Tavaroiden luovutus - Veron peruste - Postimyyntiyhtiön agentilleen maksama provisio - Kolmansina osapuolina olevien asiakkaiden ostot - Verotettavan tapahtuman toteutumisen jälkeinen hinnanalennus - Välitön oikeusvaikutus)
   2013/C 46/10
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   First-tier Tribunal (Tax Chamber)
   
      Pääasian asianosaiset
   
   
      Kantaja: Grattan plc
   
      Vastaaja: Commissioners of Her Majesty’s Revenue & Customs
   
      Oikeudenkäynnin kohde
   
   Ennakkoratkaisupyyntö — First-tier Tribunal (Tax Chamber) — Jäsenvaltioiden liikevaihtoverolainsäädännön yhdenmukaistamisesta — yhteisen arvonlisäverojärjestelmän rakenne ja yksityiskohtaiset soveltamissäännöt — 11.4.1967 annetun toisen neuvoston direktiivin 67/228/ETY (EYVL 71, s. 1303) 8 artiklan a alakohdan tulkinta — Veron peruste — Tavaroiden luovutus — Postimyyntiyhtiön agentilleen, joka toimii välittäjänä tavaroiden luovuttamisessa loppukuluttajalle, maksama provisio — Provisio, joka suoritetaan joko rahasuorituksena tai hyvityksenä rahamääristä, jotka agentti on yhtiölle velkaa henkilökohtaiseen käyttöönsä ostamistaan tavaroista — Veron perusteen alentaminen jälkikäteen ennen 1.1.1978 toteutetuista tavaroiden luovutuksista direktiivin 8 artiklan a alakohdan välittömän oikeusvaikutuksen ja/tai verotuksen neutraalisuuden tai yhdenvertaisen kohtelun periaatteiden soveltamisen perusteella
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta — yhteisen arvonlisäverojärjestelmän rakenne ja yksityiskohtaiset soveltamissäännöt — 11.4.1967 annetun toisen neuvoston direktiivin 67/228/ETY 8 artiklan a alakohtaa on tulkittava siten, ettei verovelvollisella ole sen nojalla oikeutta käsitellä tavaroiden luovutusta koskevaa veron perustetta jälkikäteen alennettuna tilanteessa, jossa tavaroiden luovutuksen jälkeen agentti sai luovuttajalta hyvityksen, jonka agentti otti valintansa mukaan joko rahasuorituksena tai hyvityksenä sellaisia rahamääriä vastaan, jotka se oli luovuttajalle velkaa sille jo luovutetuista tavaroista.
   
      (1)  EUVL C 282, 24.9.2011.